**БЕСПЛАТНИ ОПШТИНСКИ ПРОГРАМИ ЗА СТАРОГРАДСКУ ДЕЦУ, ОСНОВЦЕ И СРЕДЊОШКОЛЦЕ**

* **Бесплатна школа спорта за ученике од I до IV разреда ОШ**

Градска општина Стари град у сарадњи са Савезом спортова општине Стари град, организује бесплатне  школе кошарке, одбојке, фудбала и бокса.
Тренинзи се одржавају у СРПЦ „25.мај - Милан Гале Мушкатировић”, према утврђеном распореду који можете пронаћи у Услужном центру ГО Стари град.

Број места је ограничен на 30 (тридесет) полазника/ца по групи.

* **Бесплатна школа шаха за ученике I и II разреда ОШ**
* У сарадњи са шаховским клубом „Стари град -Политика” организује се бесплатау школа шаха за ученике од I до IV разреда ОШ.
* Часови ће се одвијати викендима у просторијама Услужног центра ГО Стари град, а сви заинтересовани родитељи у периоду од 12.09 до 31.09, у Услужном центру ГО Стари град (улаз из Нушићеве улице) могу пријавити своје дете за бесплатну школу шаха.

Број места је ограничен на 20 (двадесет) полазника/ца по групи.

* **Бесплатна школа тениса**

У сарадњи са „Новак” тенис центром, Градска општина Стари град организује бесплатну школу тениса за дечаке и девојчице од I до IV разреда ОШ. Тренинзи ће се одвијати викендом у „Новак” тенис центру (Тадеуша Кошћушка 63а). Број места је ограничен на 10 (десет) полазника/ца по групи.

* **Бесплатна школа балета и креативне игре**У сарадњи са Националном фондацијом за игру, градска општина Стари град организује бесплатну школицу балета и креативне игре за девојчице и дечаке узраста од 7 до 9 година и од 4 до 7 година.

Часови ће се одвијати два пута недељно у просторијама Националне фондације за игру (Коларчева 3).

Број места је ограничен на 20 (двадесет) полазника/ца по групи.

* **Бесплатна школа кајака**

**За основце од III до VIII разреда ОШ**. Часови ће се одвијати два пута недељно на базенима СРПЦ „25.мај - Милан Гале Мушкатировић”, а једини услов је да полазници буду пливачи. Број места је ограничен на 20 (двадесет) полазника/ца по групи.

* **Бесплатна школа пливања за предшколце и основце**

СРПЦ „25.мај - Милан Гале Мушкатировић” у сарадњи са ГО Стари
град организује бесплатну школу пливања за предшколце и децу од I до VIII са територије ове општине. Број места је ограничен на 20 (двадесет) полазника/ца по групи.

* **Школа глуме**

Школа глуме се организује са циљем да код деце пробуди машту и да подстицај  за изражавање сопственог мишљења. К

роз низ задатака и вежби, деца ће имати прилику да се ослободе страха  од јавног наступа, изразе своје ставове и ојачају  самопоуздање. Број места је ограничен на 15 (петнаест) полазника/ца по групи.

* **Хор**

Настава хорског певања намењена је освцима од I  до VI разреда

Часови ће се одржавати у просторијама ГО Стари град, а број места је ограничен на 20 (двадесет) полазника/ца по групи.

* **Малац генијалац - нумикон**

Бесплатна тромесечна школа математике намењена је деци узраста од 4 до 6 година. Реализује се у сарадњи са школом „Малац Генијалац”.

Деца ће кроз нумерички  дидактички систем „Нумикон“ упознати и развити интересовање за математику. Њиме се деци  на лак и забаван начин: објашњава појам броја и основне рачунске операције, нуде велике могућности за игру, омогућава рад на различитим нивоима знања, развија способност менталног рачунања без употребе помагала, подстиче когнитивни развој и активација обе мождане хемисфере. Школа ће се организовати у просторијама школе „Малац генијалац“ (Цара Душана 71), а број места је ограничен на 10 (десет) полазника/ца по групи.

* **Бесплатни курсеви страних језика за ученике основних школа**

Тромесечни бесплатни курсеви почетних нивоа страних језика за ученике основних школа, и то курс: енглеског, француског и немачког језика. Часови језика ће се одржавати сваке недеље, у поподневним терминима у форми двочаса, у Услужном центру ГО Стари град (улаз из Нушићеве улице). Број места је ограничен на 15 (петнаест) полазника/ца по језичкој групи.

* **Креативни студио за ученике основних школа**

У склопу креативног студија, полазници ће похађати радионице певања, цртања и фотографије. У зависности од узраста, полазници ће бити подељени у две групе - старију и млађу, а настава ће се одвијати викендом у Услужном центру ГО Стари град (улаз из Нушићеве) у преподневним часовима.

Број места је ограничен на 20 (двадесет) полазника/ца по групи.

**Музичка школа**

У сарадњи са студиом „Чаробна фрула“, бесплатна музичка радионица намењена је за ученике од првог до четвртог разреда основне школе.

У склопу часова деца уче да свирају перкусивне инструменте, певају и вежбају импровизацију кроз музичку причу.

Програми се одржавају у Услужном центру ГО Стари град у поподневним часовима. Број места је ограничен на 20 (двадесет) полазника/ца по групи.

* **Екологија и рециклажа**

У склопу ове радионице намењеној деци узраста од 5 до 9 година, полазници се баве екологијом и креативним радом који се огледа у изради различитих предмета од рециклажних материјала.

Програм се одржава у просторијама ГО Стари град, а број места је ограничен на 15 (петнаест) полазника/ца по групи.

* **Школа дебате и говорништва**

Градска општина Стари град организује за средњошколце школу дебате у којој ће полазници стећи знања из говорништва и дебатовања.

Школа почива на концепту теоријске и практичне обуке из говорништва и дебатовања. Осим што ће полазници имати прилику да усавршавају комуникационе вештине, формирање аргументације, која ће им бити потребна у свакодневном животу, такође ће развијати и критичко
размишљање о најактуелнијим савременим темама.

Школа ће се организовати у просторијама ГО Стари град, а број места је ограничен на 15 (петнаест) полазника/ца по групи.

* **Школа бонтона**

Организује се у сарадњи са едукативним  центром „Холи‟ за децу
од I до IV разреда.

Кроз игру, причу и низ радионица деца ће  имати прилику да науче манире лепог понашања ма где се налазили. Овај програм на забаван начин учи децу да  постану културни и елоквентни.

Број места је ограничен на 20 (двадесет) полазника/ца по групи.

* **ПР за почетнике**

Тромесечни курс „ПР за почетнике” намењен  је ученицима VII и VIII разреда основне школе као и I и II разреда средње школе.

Идеја овог курса јесте да се тинејџери упознају са медијима и науче на који начин треба да користе традиционалне и нове медије.
Кроз различите теоријске и практичне савете, полазници и полазнице упознаће се са основама односа са јавношћу и научиће како на најбољи начин конзимирају медијски садржај.

Школа ће се организовати у просторијама ГО Стари град, а број места је ограничен на 15 (петнаест) полазника/ца по групи.

**Дигитални маркетинг**

Све већи број деце расте уз мобилни телефон и друштвене мреже. Кроз тромесечни курс дигиталног маркетига, ученици и уценице VII и VIII разреда основне школе као и ученици и ученице I и II разреда средње школе научиће на који начин најбоље могу да искористе друштвене мреже, али и да се заштите.

Школа ће се организовати у просторијама ГО Стари град, а број места је ограничен на 15 (петнаест) полазника/ца по групи.

* **Одржива уметност**

Програм је намењен ученицама и ученицима VII и VIII разреда основне школе као и ученицама и ученицима I и II разреда средње школе који би
желели да се опробају у улози модног дизајнера.

Кроз употребу рециклираних материјала, по методи одрживе моде, полазнице и полазници имаће прилике да креирају сопствене моделе који ће на крају курса бити изложени кроз модни перформанс.

Школа ће се организовати у просторијама ГО Стари град, а број места је ограничен на 15 (петнаест) полазника/ца по групи.

* **Школа новинарства**

Овај тромесечни курс има за циљ упознавање младих са основама новинарства, као и  функционисањем традиционалних и  модерних медија. Кроз креирање садржаја и писање текстова полазници и полазнице ће имати прилику да се упознају са новинарством у електронским медијима (радио, ТВ), али и штампаним медијима и репортажом и на тај начин доживе динамику овог посла. Курс је  намењен ученицама и ученицима VII и VIII основне школе, као и ученицима и ученицама  I и II године средње школе.

Школа ће се организовати у просторијама ГО Стари град, а број места је ограничен на 15 (петнаест) полазника/ца по групи.